10. Европско првенство у рукомету за жене одржало се у Србији од 4. децембра до 16. децембра 2012. у организацији ЕХФ. Првобитно, првенство је требало да се одржи у Холандији, али се холандски рукометни савез 4. јуна 2012. повукао из организације. Србија, која је почетком 2012. организовала европско првенство за мушкарце и која ће организовати Светско првенство у рукомету за жене 2013, добила је прилику да организује и женско првенство.